PATVIRTINTA

Šilutės r. Juknaičių pagrindinės mokyklos

direktoriaus 2021 m. sausio 21 d.

įsakymu Nr. V1-10

**MAITINIMO ORGANIZAVIMO IR INFORMAVIMO MOKYKLOJE**

**TVARKOS APRAŠAS**

**I SKYRIUS**

**BENDROSIOS NUOSTATOS**

1. Mokinių maitinimo, nemokamo maitinimo organizavimo mokykloje tvarkos aprašas (toliau – Tvarkos aprašas) nustato mokinių maitinimo, nemokamo maitinimo, vykdomo mokykloje, reikalavimus.

2. Tvarkos aprašas taikomas organizuojant ir siekiant užtikrinti sveikatai palankaus mokinių maitinimo paslaugas mokykloje.

3. Maitinimas mokykloje organizuojamas vadovaujantis teisės aktais, reglamentuojančiais mokinių ir vaikų maitinimo organizavimą, maisto gaminimą, patalpų ir įrangos priežiūrą, higienos normas, sveikatos bei saugos reikalavimais.

4. Už maitinimo organizavimą yra atsakingas švietimo įstaigos steigėjas, maitinimo paslaugos teikėjas ir įstaigos vadovas.

5. Maitinimas organizuojamas taip, kad būtų sudarytos sąlygos švietimo įstaigos bendruomenės nariams, mokiniams ir vaikams pavalgyti šilto maisto.

6. Maitinimas atitinka fiziologinius mokinių ir vaikų amžiaus ypatumus bei sveikos mitybos principus.

**II SKYRIUS**

**MOKINIŲ NEMOKAMO MAITINIMO ORGANIZAVIMAS**

7. Mokiniams nemokamas maitinimas organizuojamas vadovaujantis Lietuvos Respublikos sveikatos apsaugos ministro įsakymu 2018-04-10 Nr. V-394 „Dėl Lietuvos Respublikos sveikatos apsaugos ministro 2011 m. lapkričio 11 d. įsakymo Nr. V-964 „Dėl maitinimo organizavimo ikimokyklinio ugdymo, bendrojo ugdymo mokyklose ir vaikų socialinės globos įstaigose tvarkos aprašo patvirtinimo“ pakeitimo“, Lietuvos Respublikos sveikatos apsaugos ministro įsakymu 2014-07-04 Nr. V-769 „Dėl Lietuvos Respublikos sveikatos apsaugos ministro 2011 m. lapkričio 11 d. įsakymo Nr. V-964 „Dėl maitinimo organizavimo ikimokyklinio ugdymo, bendrojo ugdymo mokyklose ir vaikų socialinės globos įstaigose tvarkos aprašo patvirtinimo“ pakeitimo“, Lietuvos Respublikos sveikatos apsaugos ministro įsakymu 2018-06-27 Nr. V-740 „Dėl Lietuvos Respublikos sveikatos apsaugos ministro 2018 m. balandžio 10 d. įsakymo Nr. V-394 „Dėl Lietuvos Respublikos sveikatos apsaugos ministro 2011 m. lapkričio 11 d. įsakymo Nr. V-964 „Dėl maitinimo organizavimo ikimokyklinio ugdymo, bendrojo ugdymo mokyklose ir vaikų socialinės globos įstaigose tvarkos aprašo patvirtinimo“ pakeitimo“ pakeitimo“, Šilutės rajono savivaldybės tarybos 2019-06-27 sprendimu Nr. T1-53 „Dėl socialinės paramos mokiniams teikimo Šilutės rajono savivaldybėje tvarkos aprašo patvirtinimo“, Šilutės rajono savivaldybės tarybos 2020-05-28 sprendimu Nr. T1-367 „Dėl Šilutės rajono savivaldybės tarybos 2019 m. birželio 27 d. sprendimo Nr. T1-53 „Dėl socialinės paramos mokiniams teikimo Šilutės rajono savivaldybėje tvarkos aprašo patvirtinimo“ pakeitimo“, Šilutės rajono savivaldybės administracijos direktoriaus 2021 m. sausio 5 d. įsakymu Nr. A1-16 „Dėl mokinių nemokamam maitinimui skirtiems produktams įsigyti skiriamų vienai dienai vienam mokiniui lėšų dydžio nustatymo“, Šilutės rajono savivaldybės administracijos direktoriaus 2020 m. gegužės 26 d. įsakymu Nr. A1-588 „Dėl Šilutės rajono savivaldybės vaikų vasaros poilsio projektų finansavimo tvarkos aprašo patvirtinimo“, Lietuvos Respublikos sveikatos apsaugos ministro Valstybės lygio ekstremalios situacijos valstybės operacijų vadovo sprendimu 2020-12-31 Nr. V-3080 „Dėl vaikų, ugdomų pagal pradinio, pagrindinio ir vidurinio ugdymo programas, nuotolinio ugdymo, priežiūros ir maitinimo organizavimo įstaigose būtinų sąlygų“, Lietuvos Respublikos sveikatos apsaugos ministro Valstybės lygio ekstremalios situacijos valstybės operacijų vadovo sprendimu 2021-01-20 Nr. V-106 „Dėl Lietuvos Respublikos sveikatos apsaugos ministro – Valstybės lygio ekstremaliosios situacijos valstybės operacijų vadovo 2020 m. gruodžio 31 d. sprendimo Nr. V-3080 „Dėl vaikų, ugdomų pagal pradinio ugdymo programą, nuotolinio ugdymo, priežiūros ir maitinimo organizavimo įstaigose būtinų sąlygų“ pakeitimo“, „Mokinių nemokamo maitinimo organizavimo ekstremaliosios situacijos, ekstremaliojo įvykio ir (ar) karantino metu metodinėmis rekomendacijomis“ (2020 m. rugpjūčio 19 d. raštas Nr. (1.1.11E02) SD 4332 / SR – 3842).

8. Vadovaujantis Šilutės rajono savivaldybės tarybos 2019-06-27 sprendimo Nr. T1-53 „Dėl socialinės paramos mokiniams teikimo Šilutės rajono savivaldybėje tvarkos aprašo patvirtinimo“ (2020 m. gegužės 28 d. Šilutės rajono savivaldybės tarybos sprendimo Nr. T1-367 redakcija) II skyriaus 9 punktu „Mokiniai turi teisę į nemokamus pietus, maitinimą mokyklų organizuojamose vasaros poilsio stovyklose ir paramą mokinio reikmėms įsigyti, jeigu vidutinės pajamos vienam iš bendrai gyvenančių asmenų ar vienam gyvenančiam asmeniui (toliau – vidutinės pajamos vienam asmeniui) per mėnesį yra mažesnės kaip 1,5 valstybės remiamų pajamų (toliau – VRP) dydžio“.

9. Vadovaujantis Šilutės rajono savivaldybės tarybos 2019-06-27 sprendimo Nr. T1-53 „Dėl socialinės paramos mokiniams teikimo Šilutės rajono savivaldybėje tvarkos aprašo patvirtinimo“ (2020 m. gegužės 28 d. Šilutės rajono savivaldybės tarybos sprendimo Nr. T1-367 redakcija) II skyriaus 10 punktu „Mokiniai turi teisę į nemokamus pietus, maitinimą mokyklų organizuojamose vasaros poilsio stovyklose ir paramą mokinio reikmenims įsigyti, jeigu vidutinės pajamos vienam asmeniui per mėnesį yra mažesnės kaip 2 VRP, įvertinus bendrai gyvenančių asmenų arba vieno gyvenančio asmens gyvenimo sąlygas bei surašius buities ir gyvenimo sąlygų patikrinimo aktą (toliau - BTA), šiais atvejais:

9.1. ligos (patekus į sunkią materialinę padėtį dėl ligos);

9.2. nelaimingo atsitikimo;

9.3. netekus maitintojo;

9.4. kai motina ar tėvas vieni augina vaiką (vaikus);

9.5. kai bendrai gyvenantys asmenys augina tris ar daugiau vaikų;

9.6. bent vienas iš bendrai gyvenančių asmenų ar vienas gyvenantis asmuo yra neįgalus“.

10. Remiantis 9.1.-9.6. papunkčiais buities ir gyvenimo sąlygų patikrinimo aktą surašo mokykla, kurioje mokinys mokosi ir pateikia Šilutės rajono savivaldybės administracijos seniūnijų socialiniams darbuotojams pagal pareiškėjo deklaruotą ar faktinę gyvenamąją vietą.

11. Mokiniams nemokamas maitinimas skiriamas, kurie mokosi mokykloje pagal priešmokyklinio ugdymo programą ar pagal pradinio ugdymo programą pirmoje klasėje, nevertinant gaunamų pajamų.

12. Dėl mokinio nemokamo maitinimo prašymą - paraišką pareiškėjas gali pateikti ir mokyklos, kurioje mokinys mokosi administracijai. Šiuo atveju mokykla prašymą - paraišką perduoda Šilutės rajono savivaldybės administracijos seniūnijų socialiniams darbuotojams pagal pareiškėjo deklaruotą ar faktinę gyvenamąją vietą.

13. Mokiniui, turinčiam teisę gauti nemokamą maitinimą, nemokami pietūs ar maisto paketai tėvų raštišku prašymu, įstaigos vadovo sprendimu (įsakymu), gali būti atiduodami į namus tik tuo laikotarpiu, kai mokinio nėra pamokose dėl pateisinamų priežasčių (mokosi namuose, serga ar kitais atvejais), išskyrus atvejus, kai mokinys gydosi stacionariose sveikatos priežiūros ar reabilitacijos įstaigose.

14. Karantino, ekstremaliosios situacijos, ekstemalaus įvykio laikotarpiu, jei tuo metu sustabdomas vaikų maitinimo paslaugų teikimas mokykloje, gali būti išduodami maisto daviniai.

15. Už nemokamą mokinių maitinimą mokykloje organizavimą atsakingas socialinis pedagogas (Direktoriaus 2020-10-21 įsakymas Nr. V1-112).

16. Informacija apie socialinę paramą mokiniams ir šios paramos skyrimo tvarką skelbiama mokyklos stende.

17. Mokslo metų pirmą savaitę 5-10 klasių auklėtojai, 1-4 klasių mokytojai informuoja mokinių tėvus apie nemokamo maitinimo gavimo tvarką.

18. Mokinių maitinimą mokykloje organizuoja UAB RIMVA pagal „Mokinių ir ikimokyklinio amžiaus vaikų maitinimo paslaugų teikimo sutartį“ 2020-07-17 Nr. SUT-7:

18.1. užtikrina, kad valgyklos darbuotojai iš mokinio priimtų tik jam skirtą nemokamo maitinimo taloną ir už jį išduotų maistą;

18.2. užtikrina, kad valgyklos darbuotojai mokiniams maistą išduotų/parduotų šiltą ir jiems skirtu pertraukos laiku;

18.3. užtikrina patiekalų pasirinkimą mokiniams;

18.4.sudaro valgiaraščius ir teikia:

18.4.1. suderinimui Valstybinei Šilutės maisto ir veterinarinei tarnybai pagal parengtus vadovaujantis Lietuvos Respublikos sveikatos apsaugos ministro įsakymu 2018-04-10 Nr. V-394 „Dėl Lietuvos Respublikos sveikatos apsaugos ministro 2011 m. lapkričio 11 d. įsakymo Nr. V-964 „Dėl maitinimo organizavimo ikimokyklinio ugdymo, bendrojo ugdymo mokyklose ir vaikų socialinės globos įstaigose tvarkos aprašo patvirtinimo“ pakeitimo“ 35, 46, 47 punktus;

18.4.2. tvirtinimui15 ir 5 dienų valgiaraštį mokyklos direktoriui;

18.5. laikosi 5 dienų sudaryto ir mokyklos direktoriaus patvirtinto valgiaraščio, kuris atitinka perspektyvinio valgiaraščio dienų eiliškumą, nurodytus patiekalus ir jų normas. Pakeitimus derina su mokyklos direktoriumi.

19.Valgiaraščiai sudaromi atsižvelgiant į rekomenduojamas paros maisto medžiagų ir energijos normas vaikams, vadovaujantis Lietuvos Respublikos sveikatos apsaugos ministro 2014 m. liepos 4 d. įsakymu Nr. V-769 „Dėl Lietuvos Respublikos sveikatos apsaugos ministro 2011 m. lapkričio 11 d. įsakymo Nr. V-964 „Dėl maitinimo organizavimo ikimokyklinio ugdymo, bendrojo ugdymo mokyklose ir vaikų socialinės globos įstaigose tvarkos aprašo patvirtinimo“ pakeitimo“.

20. Mokslo metų eigoje pagal Šilutės r. savivaldybės tarybos sprendimus sudaromas sąrašas mokinių, kuriems skiriamas nemokamas maitinimas.

21. Vienam 1-4 klasių mokiniui nemokamo maitinimo (pietų) suma yra 1,80 Eur., 5-10 klasių vienam mokiniui nemokamo maitinimo (pietų) – 2,00 Eur.

22. Mokykloje mokiniai nemokamai maitinami vieną kartą dienoje (gauna šiltus pietus).

23. Pietus mokiniai valgo ilgųjų pertraukų metu (po 3 pamokų ir 4 pamokų) pagal atskirą grafiką.

24. Mokiniai valgykloje maistą gauna pateikę nemokamo maitinimo taloną.

25. Nemokamo maitinimo talonų apskaitą, priežiūrą ir kontrolę vykdo mokyklos socialinis pedagogas.

26. Kiekvieną dieną, per pirmą pamoką mokyklos socialinis pedagogas surenka informaciją apie nemokamą maitinimą gaunančių mokinių skaičių ir pateikia valgyklos atsakingai darbuotojai iki 8.30 val.

27. Soc. pedagogas nemokamo maitinimo taloną (1-4 klasių ir 5-10 klasių mokinių talonų spalvos skirtingos, nes skiriasi pietų kaina) skiria nemokamą maitinimą gaunančiam mokiniui.

28. 1-4 klasių mokytojos, 5-10 kl. mokinys, atsakingas už mokinių nemokamo maitinimo talonus, po pirmos pamokos iš socialinės pedagogės paima pietų maitinimo talonus ir išdalina klasės mokiniams.

29. Mokinys nemokamo maitinimo pietų davinį susideda ant padėklo ir 1 savo taloną pateikia valgyklos darbuotojai.

30. Nemokamo maitinimo apskaitą sudaro:

30.1. mokyklos mokinių nemokamo maitinimo registravimo žurnalas:

30.1.1. nemokamo maitinimo registravimo žurnale mokiniui, neatvykusiam tą dieną, žymima raidė „n“;

30.1.2. mokyklos nemokamo maitinimo registravimo žurnale kiekvieną mėnesį fiksuojama informacija apie mokinių nemokamą maitinimą:

30.1.2.1. soc. pedagogas – 1-10 klasių mokinių nemokamą maitinimą;

30.1.2.2. klasių mokytojas – ikimokyklinio ugdymo grupės vaikų nemokamą maitinimą;

30.1.2.3. mokytojai – priešmokyklinių grupių vaikų nemokamą maitinimą;

30.1.3. 1-10 klasių nemokamo maitinimo registravimo žurnalus pildo ir pasirašo soc. pedagogas ir paskutinę mėnesio dieną pateikia direktoriaus pavaduotojui ugdymui.

30.2. mokinių nemokamo maitinimo registravimo žurnalas SPIS sistemoje:

30.2.1. mokyklos mokinių nemokamo maitinimo registravimo žurnalą SPIS sistemoje užpildo socialinis pedagogas;

30.2.2. suderina su mokyklos direktoriumi užpildytą žurnalą;

30.2.3. pristato žurnalą Šilutės rajono savivaldybės administracijos socialinės paramos skyriaus buhalterijai kito mėnesio 1-5 d.

31. Mokyklos socialinis pedagogas informuoja Šilutės rajono savivaldybės administracijos socialinės paramos skyriaus buhalteriją apie einamo mėnesio nemokamo maitinimo lėšų poreikį.

32. Mokyklos buhalteris vykdo finansinę nemokamo mokinių maitinimo lėšų apskaitą ir atskaitomybę.

33. Kiekvieno mėnesio paskutinę darbo dieną socialinis pedagogas, atsakingas už mokinių nemokamą maitinimą bei direktoriaus pavaduotojas ikimokykliniam ugdymui, elektroniniu paštu atsiunčia mokinių bei priešmokyklinės grupės vaikų, gaunančių nemokamą maitinimą, lankomumo žiniaraščius mokyklos vyr. buhalteriui.

34. Vyr. buhalteris žiniaraščius elektroniniu paštu persiunčia įmonės, teikiančios mokinių maitinimo paslaugas, buhalterijai.

35. Įmonės, teikiančios mokinių maitinimą vyr. buhalteris per 5 darbo dienas išrašytas ir pasirašytas sąskaitas pateikia mokyklos raštvedžiui.

36. Raštvedys užregistruoja gautas sąskaitas ir pateikia jas mokyklos direktoriui. Direktoriaus parašu patvirtintas sąskaitas perduoda mokyklos buhalterijai (sąskaitos apmokamos iš pavedimo lėšų).

37. Mokyklos vyr. buhalteris su įmone, pateikusia sąskaitas, atsiskaito tada, kai gauna lėšas iš Šilutės r. savivaldybės administracijos.

38. Nemokamo maitinimo administravimo išlaidos tiesiogiai pervedamos mokinius maitinančiai įmonei iš Šilutės r. savivaldybės administracijos lėšų.

39. Mokyklos direktorius pavaduotojas ugdymui mėnesio eigoje perduoda informaciją UAB „RIMVA“ apie nemokamai maitinamų mokinių skaičių ir skirtas lėšas.

40. Naujai atvykusiam į mokyklą socialinę paramą gaunančiam mokiniui nemokamas maitinimas mokykloje skiriamas kitą dieną nuo atvykimo į mokyklą dienos.

41. Mokinys, atvykęs iš kitos mokyklos, turi pateikti iš ankstesnės mokyklos pažymą apie teisę gauti nemokamą maitinimą.

42. Išvykus mokiniui, kuris mokykloje gavo nemokamą maitinimą, socialinis pedagogas paruošia pažymą apie mokinio teisę gauti nemokamą maitinimą mokyklos, į kurią mokinys išvyko, administracijai ir per 1 dieną informuoja Šilutės rajono savivaldybės administracijos socialinės paramos skyrių.

43. ikimokyklinio, priešmokyklinio, lopšelinio ir darželinio amžiaus vaikai, 1-4 klasių mokiniai dalyvauja „Vaisių ir daržovių bei pieno ir pieno produktų vartojimo skatinimo vaikų ugdymo įstaigose“ programoje:

43.1. pieno produktus (jogurtas MIAU, šviežias sūris MIAU, ekologiško pieno BIOS 2,5% riebumo) priima UAB RIMVA ir perduoda pradinių klasių mokytojams;

43.2. klasės mokytojas pieno produktus išdalina mokiniams tris kartus savaitėje;

43.3. pieno produktai dalinami tą dieną mokykloje esantiems mokiniams (jogurto MIAU, galiojimo laikas 35 dienos, ekologiško pieno BIOS 2,5% rieb. – 12 dienų);

43.4. vaisius (obuolius ir obuolių sultis) priima UAB RIMVA ir perduoda pradinių klasių mokytojams;

43.5. klasės mokytojas obuolius ir obuolių sultis mokiniams išdalina 9 kartus per mėnesį;

43.6. vaisių dalinimo dieną nebuvusiam mokykloje mokiniui obuoliai ir sultys atiduodami kitą dieną atvykus į mokyklą.

**III SKYRIUS**

**MOKINIŲ NEMOKAMAS MAITINIMAS VASAROS POILSIO DIENINĖJE STOVYKLOJE**

44. Nemokamas mokinių maitinimas vasaros poilsio dieninėje stovykloje organizuojamas vadovaujantis Šilutės rajono savivaldybės administracijos direktoriaus 2020-05-26 įsakymų Nr. A1-588 „Dėl Šilutės rajono savivaldybės vaikų vasaros poilsio projektų finansavimo tvarkos aprašo patvirtinimo“, Šilutės rajono savivaldybės tarybos 2019-06-27 sprendimu Nr. T1-53 „Dėl socialinės paramos mokiniams teikimo Šilutės rajono savivaldybėje tvarkos aprašo patvirtinimo“, Šilutės rajono savivaldybės administracijos direktoriaus 2021 m. sausio 5 d. įsakymu Nr. A1-16 „Dėl mokinių nemokamam maitinimui skirtiems produktams įsigyti skiriamų vienai dienai vienam mokiniui lėšų dydžio nustatymo“.

45. Mokiniams nemokamas maitinimas vasaros atostogų metu teikiamas mokyklose organizuojamose dieninėse vasaros poilsio stovyklose, jei šioms stovykloms neteikiamas finansavimas pagal Švietimo ir mokslo ministro patvirtintą Vaikų vasaros poilsio programų finansavimo tvarkos aprašą.

46. Mokiniams nemokamas maitinimas skiriamas vasaros atostogų metu organizuojamose dieninėse vasaros poilsio stovyklose, jei paskutinį mokslo metų mėnesį mokinys turėjo teisę gauti nemokamą maitinimą, be atskiro prašymo – nuo mokykloje organizuojamos dieninės vasaros poilsio stovyklos pradžios iki pabaigos.

47.Nepasiturinčių šeimų vaikams, poilsiaujantiems mokyklos organizuojamose dieninėse stovyklose, maitinimui (pusryčiams, pietums, pavakariams) skiriama vienam mokiniui vienai dienai 3,80 eurų.

48. Nemokamą mokinių maitinimą mokyklos vasaros poilsio dieninėje stovykloje vykdo UAB RIMVA.

49. Nemokamą mokinių maitinimą mokyklos vasaros poilsio dieninėje stovykloje kontroliuoja ir už jį atsako direktoriaus įsakymu paskirtas vaikų vasaros poilsio programos vadovas.

50. Mokyklos buhalteris vykdo finansinę, nemokamo mokinių maitinimo vasaros poilsio dieninėje stovykloje, apskaitą.

**IV SKYRIUS**

**MOKINIŲ, MOKYKLOS DARBUOTOJŲ, PAŠALINIŲ ASMENŲ MAITINIMAS**

51. Mokiniai, kurie negauna nemokamo maitinimo, mokytojai ir kiti mokyklos darbuotojai pietų pertraukos metu maitinasi už savo lėšas.

52. Pietaujantys maistą renkasi iš esamo dienos meniu.

53. Mokiniai, kurie maitinasi savo lėšomis, pietauti eina pagal grafiką su savo klasės nemokamą maitinimą gaunančiais mokiniais.

54. Pašaliniai asmenys aptarnaujami nuo 1215 val.

**V SKYRIUS**

**KONTROLĖ**

55. Mokyklos visuomenės sveikatos priežiūros specialistė kontroliuoja, kad teikiama maitinimo paslauga būtų kokybiška ir atitiktų higienos normų reikalavimus, tikrina valgiaraščio atitikimą, pažeidimus registruoja „Valgiaraščio ir mokinių maitinimo atitikties“ žurnale.

56. Visuomenės sveikatos priežiūros specialistė mokinių maitinimo organizavimo priežiūrą vykdo vadovaujantis Lietuvos Respublikos sveikatos apsaugos ministro įsakymu 2018-04-10 Nr. V-394 „Dėl Lietuvos Respublikos sveikatos apsaugos ministro 2011 m. lapkričio 11 d. įsakymo Nr. V-964 „Dėl maitinimo organizavimo ikimokyklinio ugdymo, bendrojo ugdymo mokyklose ir vaikų socialinės globos įstaigose tvarkos aprašo patvirtinimo“ pakeitimo“ 51 punkto reikalavimais.

57. Mokyklos direktoriaus sudaryta Mokinių maitinimo organizavimo kokybės komisija, esant būtinybei, vykdo mokinių nemokamo maitinimo mokykloje ir vasaros poilsio dieninėje stovykloje mokinių maitinimo kokybės ir kainų atitikimo kontrolę. Pastabas registruoja „Mokinių nemokamo maitinimo organizavimo kokybės komisijos kontrolės registravimų“ žurnale ir informuoja mokyklos vadovą.

58. Mokyklos taryba ar kiti mokyklos direktoriaus paskirti asmenys, atlieka tyrimus, apklausas ir pasiūlymus teikia mokyklos vadovui.

**VI SKYRIUS**

**BAIGIAMOSIOS NUOSTATOS**

59. Esant poreikiui pagal pateiktą prašymą, organizuojamas tausojantis sveikatą mokinių maitinimas pagal „Mokinių ir ikimokyklinio amžiaus vaikų maitinimo paslaugų teikimo sutartį“ 2020-07-17 Nr. SUT-7, 16 punktą.

60. Mokyklos valgykloje pietų pertraukos metu budi mokytojai, atsakingi už tvarką ir drausmę patalpoje, pagal atskirą mokytojų budėjimo mokykloje grafiką.

61. Už budėjimo tvarką valgykloje atsako socialinis pedagogas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_